François Hollande

François Gérard Georges Nicolas HOLLANDE (naskiĝis la  en Rueno, Seine-Maritime), estas franca politikisto, elektita kiel Prezidanto de la Franca Respubliko en 2012. De 1997 al 2008, li estis unua sekretario de la Socialista Partio. Li estas ankaŭ deputito de la franca departemento de Corrèze kaj urbestro de Tulle. 

Li estas diplomita de "École des Hautes Études Commerciales" (HEC Paris),http://www.hec.fr/Grande-Ecole/FAQ "Institut d'Études Politiques de Paris" (Sciences-Po) kaj "École nationale d'administration" (ENA), kaj lia antaŭa profesio estis revizoro ĉe Revizora Kortumo ("Cour des Comptes").

En 2004, li alprenis la pozicion de 'jes' en la franca referendumo pri la Eŭropa Konstitucio, tiel opoziciante al la numero du de la partio, Laurent Fabius. Hollande organizis internan voĉdonon pri la pozicio de la partio la , en kiu reprezentantoj voĉdonis je 59% por 'jes', tamen la konstitucio estis fine malaprobita de la franca popolo en majo 2005.

Lia kunulino Ségolène Royal estis la antaŭa kandidato al la prezidanta baloto. Ili kune havas kvar gefilojn - Thomas (1984), Clémence (1985), Julien (1987) kaj Flora (1992). En junio 2007, unu monaton post la Prezidanta baloto de 2007 en Francio, la paro anoncis ke ili disiĝas.http://www.nytimes.com/2007/06/19/world/europe/19france.html (The New York Times) 

Nelonge post la sciigo de lia disiĝo disde Ségolène Royal, la franca retejo lepolitique.com publikigis detalojn pri la rilato inter Hollande kaj la franca ĵurnalistino Valérie Trierweiler. Multaj konsideris tion kiel trarompon de la strikta sinteno al la privata vivo de francaj politikistoj. En novembro 2007, Valérie Trierweiler malkaŝe diskutis pri sia rilato kun Hollande en intervjuo aperinta en la semajna magazino Télé 7 Jours. 

 Prezidanto de la respubliko 

Li estis elektita de la Socialista Partio kiel kandidato por Prezidanta baloto de 2012 en Francio kaj estis elektita kiel Prezidanto la  kun plimulto de 51,68% da voĉdonoj kontraŭ 48,32% da voĉdonoj por Nicolas Sarkozy.

En 2016, li decidis ne prezentiĝi al la prezidanta baloto de 2017. Emmanuel Macron sukcedis al li.

 Politika kariero 

Parlamentaj mandatoj

Eŭropa parlamento

Membro de Eŭropa Parlamento: 1999-2002 (Rezigno, reelektita membro de la Nacia Asembleo de Francio en 2002).

Nacia Asembleo de Francio

Membro de la Nacia Asembleo de Francio por Corrèze: 1988-1993 / 1997-1999 (Fariĝis membro de Eŭropa Parlamento 1999) / Kaj ekde 2002. Elektita en 1988, reelektita en 1997, 2002, 2007.

Regiona Konsilio

Vic-prezidanto de la Regiona Konsilio de Limousin: 1998-2001 (Rezigno).

Regiona konsiliano de Limousin: 1998-2001 (Rezigno).

Departementa Konsilio

Prezidanto de la Departementa Konsilio de Corrèze: Ekde 2008.

Departementa konsiliano de Corrèze: Ekde 2008.

Urbestraro

Urbestro de Tulle: 2001-2008 (Rezigno).

Deputito-urbestro de Tulle: 1989-1995.

Urbestrarano de Tulle: 1989-2008 (Rezigno). Reelektita en 1995, 2001.

Urbestrarano de Ussel, Corrèze: 1983-1989.

Politikaj funkcioj

Unua sekretario de la Socialisma Partio: 1997-2008. Reelektita en 2000, 2003, 2005.

 Referencoj 

 Eksteraj ligiloj 

  Blogo de François Hollande 
  Oficiala paĝo de François Hollande en la Franca Nacia Asembleo
  Paĝo de François Hollande kiel deputito 
  Le Politique

Kategorio:Francaj politikistoj
Kategorio:Prezidantoj de Francio
Kategorio:Grandaj krucoj de la Honora Legio
Kategorio:Grandaj krucoj de la franca nacia Ordeno de Merito

Kategorio:Naskiĝintoj en Rueno
Kategorio:Ĉefsekretarioj de la franca socialista partio
Kategorio:Deputitoj de Corrèze
Kategorio:Membroj de la Eŭropa Parlamento elektitaj en Francio 1999-2004
Kategorio:Urbestroj de Tulle
Kategorio:Juĝistoj de la franca Revizora Kortumo
Kategorio:Kunuloj de ministro de la kvina Franca Respubliko
Kategorio:Lernintoj de IEP (Parizo)
Kategorio:Lernintoj de HEC (Parizo)
Kategorio:Lernintoj de ENA (Francio)
Kategorio:Deputitoj de la 9-a parlamenta periodo de la kvina Franca Respubliko
Kategorio:Deputitoj de la 11-a parlamenta periodo de la kvina Franca Respubliko
Kategorio:Deputitoj de la 12-a parlamenta periodo de la kvina Franca Respubliko
Kategorio:Deputitoj de la 13-a parlamenta periodo de la kvina Franca Respubliko
Kategorio:Junaj ĉefoj de la Franca-Usona Fonduso
Kategorio:Eksaj katolikoj